ISON: “Andromeda Skyline” EP - ROCKWAY\nHomeΚΡΙΤΙΚΕΣISON: “Andromeda Skyline” EP\nMay 23, 2018 Δικαία Οικονομάκη ΚΡΙΤΙΚΕΣ Comments Off on ISON: “Andromeda Skyline” EP\nΗ ιστορία τους ξεκίνησε πίσω στο 2015, όταν κυκλοφόρησαν το πρώτο τους EP, “Cosmic Drone”, του οποίου τα 300 αντίτυπα σε CD εξαντλήθηκαν αμέσως μέσω του bandcamp. Οφείλω να σας ενημερώσω πως το ίδιο, όμορφο πράγμα συνέβη και με το “Andromeda Skyline”, όταν κυκλοφόρησε τον περασμένο Φλεβάρη.\nΤο EP, που έχει τη διάρκεια ενός album, περιλαμβάνει πέντε θεσπέσια και αριστουργηματικά τραγούδια. Το “Into The Unknown” έχει προορισμό προς το απόλυτο σκοτάδι του διαστήματος. Εδώ, ο Daniel και η Heike συνδυάζουν ambient στοιχεία και πλήκτρα από synths με τα αιθέρια φωνητικά της δεύτερης να προκαλούν πρωτόγνωρα συναισθήματα κατά την ακρόαση. Shoegaze και post – rock μουσική με εφέ, που δημιουργούν μια ταξιδιάρικη ατμόσφαιρα. Σε παρόμοιο tempo κυμαίνεται και το τραγούδι “Helios”, το οποίο είναι αφιερωμένο στο λαμπρότερο άστρο του Γαλαξία μας.\nΕπόμενο κομμάτι του EP είναι το “Portals”. Τα doom στοιχεία παίρνουν τα ηνία και μαζί με τα εφέ, που παραθέτει τόση ώρα το συγκρότημα, έχει σαν αποτέλεσμα να βαρύνει η ατμόσφαιρα. Τα heavy riffs της κιθάρας είναι εκρηκτικά και ανατριχιαστικά σε συνδυασμό. Άψογα τοποθετημένα και τα απολύτως κατάλληλα. Το “Nebula”, όμως, αποτελεί το έπος των επών. Όχι, μόνο του “Andromeda Skyline”, αλλά θα με συγχωρέσετε, αν πω ολόκληρου του 2018. Και αυτό, γιατί το εν λόγω τραγούδι κουβαλάει μαζί του μια ρομαντική και ποιητική διάθεση. Τελευταίο μέρος αυτής της ιδέας με χαρακτήρα επιστημονικής φαντασίας είναι το ομώνυμο και 13λεπτο κομμάτι. Η κιθαριστική δουλειά στο σόλο αλά Pink Floyd, είναι άξια παρατήρησης και έχει έναν ψυχεδελικό αέρα. Eνώ, η προσθήκη των doom και drone μονόλιθων μοιάζει πλέον εσκεμμένη και μάλλον αναπόφευκτη. Το σχήμα των ISON δεν αποτελεί μόνο μια εξωπραγματική, ακουστική εμπειρία, αλλά και μια φιλοσοφική ανακάλυψη, εάν παρατηρήσετε τους στίχους τους.\nΤο “Andromeda Skyline” περιέχει στο σύνολο του ιδεώδεις, ευφάνταστους και εξαίσιους ήχους, που συνεπαίρνουν τον ακροατή και τον ταξιδεύουν με εικόνες σε άγνωστα μέρη – έξω από την Γη μας. Εκεί, που δεν έχει πάει ακόμη κανείς. Μόνο η φαντασία μας.


ΟΙ 2 “ΖΩΝΕΣ” ΛΕΙΤΟΥΡΓΙΑΣ ΤΩΝ ΣΧΟΛΕΙΩΝ-ΤΙ ΑΝΑΚΟΙΝΩΣΕ Η ΥΠΟΥΡΓΟΣ ΠΑΙΔΕΙΑΣ – Thessreportage.gr\n29 Απριλίου, 2020 2 Μαΐου, 2020 Φωτεινή Δόξα\nΤις 2 ζώνες λειτουργίας των σχολείων, ανακοίνωσε σήμερα στις 6 το απόγευμα, η Υπουργός Παιδείας και Θρησκευμάτων Νίκη Καραμέως.\nΟι μαθητές θα πηγαίνουν στο σχολείο, σε εκ’ περιτροπής υποτμήματα, τα οποία θα προκύψουν από την διαίρεση του τμήματος στα δύο\nΟ κύριος στόχος είναι η μείωση του συγχρωτισμού εντός της ίδιας αίθουσας\nΗ απόσταση μεταξύ των μαθητών, θα πρέπει να είναι 1,5 μέτρο\nΟ μέγιστος αριθμός μαθητών εντός της τάξης, θα είναι τα 15 άτομα.\nΕκ περιτροπής διδασκαλία, στα 2 υποτμήματα: Δευτέρα-Τετάρτη-Παρασκευή, θα πηγαίνεις σχολείο το μισό τμήμα και Τρίτη-Πέμπτη, το άλλο μισό. Την επόμενη εβδομάδα, θα πραγματοποιείτε το αντίστροφο.\nΤα ολιγομελή τμήματα(έως 15 άτομα), θα μπορούν να λειτουργούν καθημερινά.\nΘα υπάρχει πρόγραμμα για μελέτη στο σπίτι, για τις ημέρες που οι μαθητές δεν θα βρίσκονται στο σχολείο.\nΘα προβλεφθούν διαφορετικά διαλείμματα, για τους μαθητές.\nΘα απαγορευτεί η λειτουργία των κυλικείων.\nΘα είναι προαιρετική η χρήση της μάσκας, στην τάξη και στα Μέσα Μεταφοράς των μαθητών(σχολικά λεωφορεία).\nΘα σταλούν στους διευθυντές των σχολείων, οδηγίες του ΕΟΔΥ και του Υπουργείου, οι οποίες θα γνωστοποιηθούν σε εκπαιδευτικούς, μαθητές και γονείς, σχετικά με τα αναγκαία μέτρα προστασίας.\nΘα υπάρχει ιδιαίτερη μέριμνα(πρόβλεψη άδειας), για εκπαιδευτικούς που εμπίπτουν στην κατηγορία, ειδικών αδειών απουσίας, όπως αυτές έχουθν οριστεί από το Υπουργείο Εσωτερικών.\nΘα υπάρχει η δυνατότητα, μη προσμετρούμενης απουσίας, για μαθητές που έχουν ειδικό λόγο, να μην βρίσκονται στο σχολείο(βάση δήλωσης, του γονέα, ή του κηδεμόνα), περί ύπαρξης ατόμου ευπαθούς ομάδας, στο σπίτι-όπως αυτά τα άτομα έχουν οριστεί από την αρμόδια επιτροπή-, ή σε περίπτωση που υπάρχει στο σπίτι κάποιο πρόσωπο το οποίο νοσεί.\nΘα προβλέπετε ζωντανή αναμετάδοση του μαθήματος τηλε-εκπαίδευσης, για όσους μαθητές έχουν ειδικό λόγο απουσίας του σχολείου.\nΘα υπάρχει πρωτόκολλο του ΕΟΔΥ, για την διαχείριση τυχόν συμπτωμάτων, που εμφανίζονται σε μέλη της εκπαιδευτικής κοινότητας.\nΘα ακολουθείτε η διαδικασία της ιχνηλάτησης, με διαβαθμίσεις, ανάλογα με το κάθε περιστατικό.\nΔεν θα διεξαχθούν, προαγωγικές και απολυτήριες εξετάσεις. Θα δοθεί ιδιαίτερη έμφαση στην κάλυψη της ύλης, στην βάση οδηγιών του Ινστιτούτου εκπαιδευτικής πολιτικής.\nΗ αξιολόγηση των μαθητών, θα γίνει βάση των βαθμών, των τετραμήνων.\nΘα ακολουθήσουν την σταδιακή επαναλειτουργία, της αντίστοιχης εκπαιδευτικής βαθμίδας: τα τμήματα της Γ’ Λυκείου-που ξεκινούν στις 11Μαϊου-, τα τμήματα τις Α’, Β’ Λυκείου και Γυμνασίου, καθώς και τα μαθήματα Ξένων Γλωσσών-, επανεκκινούν στις 18 Μαϊου.\nΥπάρχει ισχυρή σύσταση για τηλε-εκπαίδευση.\nΘα ισχύουν και στα φροντιστήρια τα αυστηρά μέτρα πρόληψης. Απόσταση 1,5 μέτρου μεταξύ των μαθητών και το όριο των 15 μαθητών, ανά τμήμα.\nΓια τα ειδικά σχολεία και τις δομές ελληνόγλωσσης εκπαίδευσης του εξωτερικού.\nΓια τα ειδικά σχολεία, παρατείνεται η αναστολή λειτουργίας, ενώ για τις δομές ελληνόγλωσσης εκπαίδευσης του εξωτερικού, θα πραγματοποιείτε η επαναλειτουργία, βάση απόφασης του συντονιστή εκπαίδευσης, ανάλογα με τις επικρατούσες συνθήκες, κάθε χώρας.\nΗ ΑΠΟΚΛΙΜΑΚΩΣΗ ΤΩΝ ΜΕΤΡΩΝ ΚΑΙ Η ΣΤΑΔΙΑΚΗ ΕΠΑΝΑΛΕΙΤΟΥΡΓΙΑ ΔΟΜΩΝ ΤΟΥ ΥΠΟΥΡΓΕΙΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ


Η προσπαθεια καλά κρατεί!\nΑχ αχ αχ τι τραβαμε και εμεις οι ταλαιπωρημενες! Διατροφής συνέχεια και οι πειρασμοι πολλοί. Τί γιορτές με τα συνοδευτικά τους, τι αναψυκτικά, τι πατατάκια, τι ξηροκάρπια, τί μακαρονάδες και πατατούλες για να μην πω για κατι μπακλαβαδες που στριβουν απο την γωνία. Τς τς τς. Ακόμα και ο καφές μου αλλαξε και αυτο ειναι κατι που πρωτη φορα συμβαινει. Παντα οταν εκανα οργανωμενη προσπαθεια, με ρωταγε ο διαιτολογος ποσους καφεδες πινω και πώς. Και απο την στιγμή που ήταν λιγοι πάντα εμενε οπως ήταν. Αυτη τη φορά ομως άλλαξε και αυτός. Αυτο ειναι κατι που δεν περιμενα να το κανω ποτέ! 🙂 Ευτυχως ομως σε ολα τα παραπανω δεν εχει υπαρξει η παραμικρή υποχώρηση. Ο Χρήστος ειναι σε άδεια άρα ευτυχως έχει αναλάβει τα συνοδευτικά του φαγητου καθώς και το φαγητό της μικρής, έτσι αποφεύγω να βρισκομαι κοντα στις δοκιμες των φαγητών αλλα ευτυχως για μενα ακομα και τις φορες που λειπει δεν εχω κανει την παραμικρή παρασπονδία.\n← Πριν και μετά\nΗ φιλοσοφία του «χοντρου» →\n2 thoughts on “Η προσπαθεια καλά κρατεί!”\nΙανουαρίου 8, 2013 at 9:13 πμ\nΜπράβο που κρατάς δυνατά! Δίνεις το παράδειγμα και μας ενθαρύνεις! Αλλά μην ξεχνάς οτι η διατροφή ww σηκώνει να φας κι ένα γλυκάκι ή λίγους ξηρούς καρπούς. Αν το ελέγχεις άνετα νομίζω οτι είναι αξιέπαινο..αν όμως καταπιέζεσαι δεν κάνει..γιατί ίσως καμμιά μέρα ξεσπάσει..\nΙανουαρίου 8, 2013 at 10:09 πμ\nΩ ναι καλη μου λουλου 🙂 το ξερω. σε ευχαριστώ για την επισημανση. εγω αμελησει να αναλυσω το τι κανω διατροφικά. κανω μια μικρή «αποτοξινωση» για καμποσο διαστημα και μετά θα ξαναπιάσω μαλλον το προγραμμα των ww 🙂


Ανεργία – ρεκόρ για το Μάιο του 2020: +25,13% σε σχέση με το Μάιο του 2019 :: paremvasistinpella.com\nΑνεργία – ρεκόρ για το Μάιο του 2020: +25,13% σε σχέση με το Μάιο του 2019\nΤο ένα μετά το άλλο ρεκόρ αρνητικών επιδόσεων σπάει η κυβέρνηση της ΝΔ που κέρδισε τις εκλογές υποσχόμενη αύξηση του ρυθμού ανάπτυξης, επενδύσεις και νέες θέσεις εργασίας. Τελικά έφερε την ύφεση πριν από την πανδημία, και σήμερα, με επιχείρημα το lockdown μπορεί και στέκεται ακόμα στη θέση της.\nΔιότι αποτέλεσμα των πολιτικών επιλογών του Μητσοτάκη ήταν η μείωση του ρυθμού ανάπτυξης της ελληνικής οικονομίας από τα τέλη του 2019, δηλαδή πολύ πριν από την πανδημία και το υποχρεωτικό κλείσιμο της οικονομικής δραστηριότητας. Το ίδιο ακριβώς ισχύει και για τα μέτρα που δεν πήρε κατά τη διάρκεια του lockdown. Και σήμερα βλέπουμε τα αποτελέσματα, με την ανεργία, σύμφωνα με τα επίσημα στοιχεία του ΟΑΕΔ, να καταγράφει αύξηση 25,13% για τον Μάιο του 2020 σε σχέση με τον αντίστοιχο μήνα του 2019!\nΣύμφωνα με τα στοιχεία, σε 1.162.955 άτομα ανήλθε το σύνολο των εγγεγραμμένων ανέργων, το Μάιο του 2020, έναντι 1.185.013 ατόμων, τον Απρίλιο του 2020 (ποσοστιαία μεταβολή -1,86%) και έναντι 929.396 ατόμων τον Μάιο του 2019 (ποσοστιαία μεταβολή +25,13%).\nΤο σύνολο των εγγεγραμμένων ανέργων, με κριτήριο την αναζήτηση εργασίας (αναζητούντων εργασία), τον Μάιο του 2020, ανήλθε σε 1.103.701 άτομα. Από αυτά, 536.939 (ποσοστό 48,65%) είναι εγγεγραμμένα στο μητρώο του ΟΑΕΔ για χρονικό διάστημα ίσο ή και περισσότερο των 12 μηνών και 566.762 (ποσοστό 51,35%) είναι εγγεγραμμένα στο μητρώο του ΟΑΕΔ για χρονικό διάστημα μικρότερο των 12 μηνών. Οι άνδρες ανήλθαν σε 410.561 (ποσοστό 37,20%) και οι γυναίκες ανήλθαν σε 693.140 (ποσοστό 62,80%).\nΠηγή ΟΜΑΔΑ ΜΝΗΜΗΣ


Cyprus News Agency: News in Greek, 10-03-16\n ΝΤΑΟΥΝΕΡ - ΣΥΝΟΜΙΛΙΕΣ - ΔΗΛΩΣΕΙΣ\nΗ δυνατότητα έκδοσης του κοινού ανακοινωθέντος θα συζητηθεί κατά την επόμενη, τελευταία, συνάντηση του με τον κ. Ταλάτ, προ των λεγομένων εκλογών στα κατεχόμενα, δήλωσε ο Πρόεδρος της Δημοκρατίας Δημήτρης Χριστόφιας, απαντώντας σε ερωτήσεις δημοσιογράφων στο Προεδρικό Μέγαρο και διατύπωσε την ετοιμότητά του να ανταποκριθεί σε πρόσκληση και για νέες συναντήσεις μετά την επόμενη.\nΔιευκρινίζοντας ότι η μακρά κατ ιδίαν συνάντηση που είχε σήμερα με τον κ. Ταλάτ ήταν στο πλαίσιο της συνήθους πρακτικής, είπε ότι συζητήσαμε διάφορα θέματα που έχουν σχέση με το παρόν και με το μέλλον και του τόπου σε σχέση με ζητήματα που είχαμε συζητήσει προηγούμενα.\nΕπισημαίνοντας ότι επικεντρώθηκαν περισσότερο στα ευρωπαϊκά ζητήματα, αλλά συζήτησαν και άλλα που είναι ακόμα ανοικτά, όπως θέματα που αφορούν τη διακυβέρνηση, είπε ότι «δεν έχουμε, όμως, κάτι να ανακοινώσουμε».\nΣτην παρατήρηση ότι γίνεται λόγος για νεότερες συγκλίσεις, ο Πρόεδρος Χριστόφιας επεσήμανε ότι «νομίζω πως κάτι κάνουμε. Δεν σπαταλούμε το χρόνο μας, κάτι κάνουμε και εάν και εφόσον είναι δυνατό να ανακοινωθεί οτιδήποτε θα ανακοινωθεί».\nΕρωτηθείς πού βρίσκεται το θέμα της έκδοσης κοινού ανακοινωθέντος, ο Πρόεδρος της Δημοκρατίας είπε «ακόμη πουθενά», προσθέτοντας ότι «θα συζητήσουμε και εξετάσουμε στην επόμενη συνάντηση εάν μπορεί να έχουμε κοινό ανακοινωθέν».\nΑπαντώντας σε ερώτηση είπε ότι «προσπαθούμε να είναι πιο ταχείς οι ρυθμοί, αλλά αντιλαμβάνεσθε ότι δεν έμειναν και πολλές συναντήσεις μέχρι τις λεγόμενες εκλογές στα κατεχόμενα, οπόταν θα αναμένουμε να συνεχίσουμε μετά τις λεγόμενες εκλογές».\nΕρωτηθείς εάν η επόμενη συνάντηση θα είναι η τελευταία, είπε πως δεν μπορεί να απαντήσει με βεβαιότητα.\nΔιευκρινίζοντας ότι στο πρόγραμμα είναι η τελευταία συνάντηση, πρόσθεσε ότι εάν υπάρξει η οποιαδήποτε παράκληση, είναι έτοιμος να τη συζητήσει.\nΕξηγώντας τι εννοούσε λέγοντας ότι με τον κ. Ταλάτ συζήτησαν το μέλλον του τόπου, είπε: «Εννοώ κατά πόσο θα μπορέσουμε να συζητούμε και μετά τις λεγόμενες εκλογές επί της βάσης που συμφωνήσαμε και έχουμε ήδη ανακοινώσει, για λύση διζωνικής δικοινοτικής ομοσπονδίας, με πολιτική ισότητα, για ένα κράτος, μια κυριαρχία, μια ιθαγένεια, μια διεθνή προσωπικότητα».\nΚληθείς να διευκρινίσει εάν εννοεί ότι θα εξαρτηθεί από το αποτέλεσμα των λεγόμενων εκλογών, είπε «δεν εννοώ τίποτε περισσότερο από ό,τι έχω διατυπώσει».\nΣε θέματα που αφορούν την Ευρωπαϊκή Ενωση κι όχι στο θέμα της οικονομίας επικεντρώθηκαν κατά τη διάρκεια της συνάντησης τους, οι ηγέτες των δύο κοινοτήτων, σύμφωνα με τον Ειδικό Σύμβουλο του ΓΓ του ΟΗΕ για το Κυπριακό Αλεξάντερ Ντάουνερ. Σε δηλώσεις μετά τη συνάντηση, ο αξιωματούχος του ΟΗΕ ερωτηθείς αν η επόμενη συνάντηση των δύο ηγετών θα είναι η τελευταία πριν τις επικείμενες ``εκλογές`` στα κατεχόμενα, είπε πως ``έτσι φαίνεται προς το παρόν, και θα γίνει στις 30 Μαρτίου``.\nΑπαντώντας άλλη ερώτηση κατά πόσο θα υπάρξει κοινή δήλωση από Χριστόφια-Ταλάτ κατά την επόμενη συνάντηση, ο κ. Ντάουνερ ανέφερε πως ``αυτό δεν είναι ξεκάθαρο στο παρόν στάδιο. Είναι θέμα για τους δύο ηγέτες να εξετάσουν, όταν συναντηθούν``. Αναφερόμενος στη σημερινή συνάντηση, ο κ. Ντάουνερ είπε πως οι δύο ηγέτες είχαν ``μια πολύ καλή συζήτηση`` για θέματα Ευρωπαϊκής Ενωσης, για ``πολύ τεχνικά θέματα``.\nΣημείωσε ότι οι αντιπρόσωποι των δύο ηγετών, Γιώργος Ιακώβου και Οζντίλ Ναμί, θα συναντηθούν την Παρασκευή ``για να εργαστούν περαιτέρω σε θέματα Ευρωπαϊκής Ενωσης``. Σε ερώτηση αν οι δύο ηγέτες έχουν ανταλλάξει σήμερα έγγραφα για την Ευρωπαϊκή Ενωση, απάντησε αρνητικά, σημειώνοντας πως υπάρχουν έγγραφα σύγκλισης επί των οποίων εργάζονται εδώ και καιρό. ``Και οι δύο πλευρές έχουν έγγραφα που τα δουλεύουν. Οντως δεν αντάλλαξαν έγγραφα σήμερα, αλλά εργάζονται σε αυτά τα έγγραφα``, πρόσθεσε.\nΝέα αύξηση κατέγραψε ο ετήσιος εναρμονισμένος πληθωρισμός στην Κύπρο το Φεβρουάριο, ενώ υποχώρηση σημειώθηκε τόσο στην ευρωζώνη όσο και στο σύνολο της ΕΕ. Σημαντική αύξηση και στην Ελλάδα που είχε τη χειρότερη επίδοση στην ευρωζώνη. Σύμφωνα με τα στοιχεία που έδωσε στη δημοσιότητα η Eurostat, στην Κύπρο ο πληθωρισμός από το 2,5% τον Ιανουάριο αυξήθηκε στο 2,8% το Φεβρουάριο, που ήταν και το δεύτερο ψηλότερο ποσοστό στην ευρωζώνη.\nΣτην ευρωζώνη, ο πληθωρισμός μειώθηκε στο 0,9% από 1,0% που ήταν τον Ιανουάριο. Στο σύνολο της ΕΕ μειώθηκε στο 1,4% από 1,7% τον Ιανουάριο. Αρνητικό ποσοστό πληθωρισμού καταγράφηκε σε δυο χώρες της ευρωζώνης, την Ιρλανδία (-2,4%) και τη Σλοβακία (-0,2%). Στο σύνολο της ΕΕ τα ψηλότερα ποσοστά πληθωρισμού σημειώθηκαν στην Ουγγαρία (5,6%) και στη Ρουμανία (4,5%).\nΟπως προκύπτει από τα κοινοτικά στοιχεία, τους τελευταίους 12 μήνες (Φεβρουάριος 2010 σε σχέση με τον ίδιο μήνα του 2009), καταγράφηκαν αυξήσεις στις τιμές των καυσίμων για μεταφορές 13,2%, των προϊόντων καπνού 6,3%, των υγρών καυσίμων 14,3%, των συνεργείων αυτοκίνητων 2,4%, των ενοικίων 1,6% και των ασφαλειών αυτοκινήτων 4,1%. Αντίθετα, υποχώρησαν οι τιμές κρεάτων -0,6%, πετρέλαιο θέρμανσης -10,7%, αυτοκινήτων -0,8%, ενδυμάτων -0,9%, γάλακτος-γαλακτοκομικών προϊόντων και αυγών -2,7%, αυτοκίνητων -0,8% και φυσικού αερίου 15,6%.\nkypegr2html 2.01 run on Tuesday, 16 March 2010 - 18:29:11 UTC


Τα Δρομολόγια Των ΚΑΜ Στην Ηπειρο απο σήμερα Δευτέρα 28/08 - EPIRUS TV NEWS\nΤα Δρομολόγια Των ΚΑΜ Στην Ηπειρο απο σήμερα Δευτέρα 28/08\nEpirus TV NEWS 8/28/2017 07:56:00 π.μ.\n• Δευτέρα (28-08-2017) και ώρες από 18.00 έως 01.00 ΔΡΟΜΟΛΟΓΙΟ: Βουτσαράς – Κούρεντα – Γιουργάνιστα – Χίνκα – Πολύγυρος – Ελευθεροχώρι – Ψήνα – Δραγοψά – Λύγκος – Κόντσικα – Ασβεστοχώρι.\n• Τρίτη (29-08-2017) και ώρες από 08.00 έως 15.00 ΔΡΟΜΟΛΟΓΙΟ: Θεριακήσι – Κοπάνη – Βαρυάδες – Δερβίζιανα –Αλεποχώρι – Παλαιοχώρι – Σιστρούνι – Ρωμανός – Μπεστιά – Ζωτικό – Καταμάχη – Παρδαλίτσα - Αρτοπούλα.\n• Τετάρτη (30-08-2017) και ώρες από 08.00 έως 15.00 ΔΡΟΜΟΛΟΓΙΟ: Ελάτη – Δίλοφο – Κουκούλι – Καπέσοβο – Τσεπέλοβο – Σκαμνέλι – Ηλιοχώρι – Βρυσοχώρι.\n• Πέμπτη (31-08-2017) και ώρες από 08.00 έως 15.00 ΔΡΟΜΟΛΟΓΙΟ: Πηγή – Ελεύθερο – Παλιοσέλλι – Πάδες – Άρματα – Δίστρατο.\n• Παρασκευή (01-09-2017) και ώρες από 18.00 έως 01.00 ΔΡΟΜΟΛΟΓΙΟ: Πλατανιά – Δροσοχώρι – Κράψη – Μεγ. Γότιστα – Μικρή Γότιστα – Μεγ. Περιστέρι – Μικρό Περιστέρι – Ανθοχώρι.\n• Σάββατο (02-09-2017) και ώρες από 08.00 έως 13.00\n• Δευτέρα (28-08-2017) και ώρες από 18.00 έως 01.00 ΔΡΟΜΟΛΟΓΙΟ: Γεροπλάτανος – Ρουψιά – Άγιος Κοσμάς – Ωραιόκαστρο – Κάτω Μερόπη – Παλαιόπυργος – Μερόπη – Κακόλακκος - Δολό.\n• Τρίτη (29-08-2017) και ώρες από 08.00 έως 15.00 ΔΡΟΜΟΛΟΓΙΟ: Ζάβροχο – Τεριάχι – Σταυροδρόμι – Μαυρόπουλο – Χρυσοδούλη – Αργυροχώρι – Ξηρόβαλτος – Ορεινό – Ποντικάτες – Πωγωνιανή – Σταυροσκιάδι - Δρυμάδες.\n• Τετάρτη (30-08-2017) και ώρες από 18.00 έως 01.00 ΔΡΟΜΟΛΟΓΙΟ: Ελληνικό – Λάζαινα – Αετοράχη – Κωστήτσι – Φορτόσι - Πάτερο - Καλέντζι – Πηγάδια – Πλαίσια - Κορύτιανη.\n• Πέμπτη (31-08-2017) και ώρες από 18.00 έως 01.00 ΔΡΟΜΟΛΟΓΙΟ: Νεοχώρι - Κτίσματα - Χαραυγή - Καστανή - Αγία Μαρίνα - Κάτω Λάβδανη - Λάβδανη - Διμόκορη - Ψηλόκαστρο - Στρατινίστα - Περιστέρι - Κεράσοβο.\n• Παρασκευή (01-09-2017) και ώρες από 08.00 έως 15.00 ΔΡΟΜΟΛΟΓΙΟ: Κέδρος – Πετροβούνι – Ποτιστικά – Παλαιοχώρι Συρράκου – Μιχαλίτσι – Βαπτιστή – Χουλιαράδες.\n• Δευτέρα (28-08-2017) και ώρες από 18.00 έως 01.00 ΔΡΟΜΟΛΟΓΙΟ: Γρίμποβο – Κορφοβούνι – Έλατος – Αμμότοπος – Πιστιανά – Ροδαυγή – Σκούπα – Δαφνωτή.\n• Τρίτη (29-08-2017) και ώρες από 08.00 έως 15.00\n• Τετάρτη (30-08-2017) και ώρες από 18.00 έως 01.00\n• Πέμπτη (31-08-2017) και ώρες από 18.00 έως 01.00 ΔΡΟΜΟΛΟΓΙΟ: Πέτα – Κλειστό –Ζυγός – Μαρκινιάδα – Μελάτες – Κάτω Αθαμάνιο – Αθαμάνιο – Τετράκωμο – Μεσούντα.\n• Παρασκευή (01-09-2017) και ώρες από 08.00 έως 15.00\n• Σάββατο (02-09-2017) και ώρες από 08.00 έως 15.00 ΔΡΟΜΟΛΟΓΙΟ: Αστροχώρι - Μεγαλόχαρη – Μεσόπυργος – Ελάτη - Καστανιά – Μηλιανά – Γρεβιά – Πηγές.\n• Δευτέρα (28-08-2017) και ώρες από 08.00 έως 15.00 ΔΡΟΜΟΛΟΓΙΟ: Φοινίκι – Δάφνη – Άνω Ξέχωρο – Ριζό (Αράχωβα) – Κοκκινολιθάρι – Νεροχώρι - Κεραμίτσα- Αχουρία Κεραμίτσας – Μαλούνι - Αχούρια Μαλουνίου.\n• Τρίτη (29-08-2017) και ώρες από 18.00 έως 01.00 ΔΡΟΜΟΛΟΓΙΟ: Φανερωμένη – Γηρομέρι – Μαυρονέρι – Κάτω Ξέχωρο – Κερασοχώρι – Παλαμπάς – Άγιος Νικόλαος – Άγιοι Πάντες – Κρυονέρι - Αμπελώνας.\n• Τετάρτη (30-08-2017) και ώρες από 08.00 έως 15.00 ΔΡΟΜΟΛΟΓΙΟ: Τσαμαντάς – Βαβούρι – Λιάς – Λίστα – Κουρεμάδι – Κεφαλοχώρι – Μηλέα – Γαρδίκι Φιλιατών - Αναβρυτός.\n• Πέμπτη (31-08-2017) και ώρες από 18.00 έως 01.00\n• Κυριακή (03-09-2017) και ώρες από 08.00 έως 15.00\n• Δευτέρα (28-08-2017) και ώρες από 18.00 έως 01.00 ΔΡΟΜΟΛΟΓΙΟ: Ριζά – Χειμαδιό – Λυγιά – Βράχος – Λούτσα – Τσουκνίδα – Βαλανιδορράχη – Μεσοπόταμος – Αμμουδιά – Αγία Κυριακή – Λιβαδάρι – Αγιά.\n• Τρίτη (29-08-2017) και ώρες από 08.00 έως 15.00 ΔΡΟΜΟΛΟΓΙΟ: Καμαρίνα – Κρυοπηγή – Μυρσίνη – Μεγαδένδρο – Εκκλησιές – Δεσποτικά – Κορυφούλα - Βαλανιδούσα – Αϊδονιά.\n• Τετάρτη (30-08-2017) και ώρες από 18.00 έως 01.00 ΔΡΟΜΟΛΟΓΙΟ: Αρχάγγελος – Ν. Σινώπη – Ν. Σαμψούντα – Σφηνωτό – Άνω & Κάτω Κοτσανόπουλο – Άνω Ράχη – Βρυσούλα – Ρευματιά – Σκιαδάς – Κρανέα.\n• Πέμπτη (31-08-2017) και ώρες από 18.00 έως 01.00 ΔΡΟΜΟΛΟΓΙΟ: Νικολίτσι – Άσσος –Πολυστάφυλο – Μελιανά – Παπαδάτες – Γαλατάς – Ριζοβούνι – Τύρια – Στεφάνη.\n• Παρασκευή (01-09-2017) και ώρες από 08.00 έως 15.00 ΔΡΟΜΟΛΟΓΙΟ: Γυμνότοπος – Γοργόμυλος – Τσαγκαρόπουλο – Κλεισούρα – Παναγιά – Γωνιά – Δρυμώνας – Κερασώνας – Άγιος Γεώργιος – Παντάνασσα – Πέτρα.\n• Κυριακή (03-09-2017) και ώρες από 08.00 έως 15.00 ΔΡΟΜΟΛΟΓΙΟ: Καστροσυκιά – Κανάλι – Νικόπολη – Μιχαλίτσι – Φλάμπουρα – Μύτικας – Παντοκράτορας – Άγιος Θωμάς – Νεοχώρι.\nΤα Δρομολόγια Των ΚΑΜ Στην Ηπειρο απο σήμερα Δευτέρα 28/08 Reviewed by Epirus TV NEWS on 8/28/2017 07:56:00 π.μ. Rating: 5


Ψήφισμα συμπαράστασης στον αγώνα των εργαζομένων στα Πανεπιστήμια της χώρας – VDELLA\nΧαιρετίζουμε τον ηρωϊκό αγώνα των εργαζομένων στα Πανεπιστήμια της χώρας που για 11η εβδομάδα συνεχίζουν την απεργιακή τους κινητοποίηση, ενάντια στις απολύσεις, τις διαθεσιμότητες και τη διάλυση – ιδιωτικοποίηση των δημόσιων κοινωνικών υπηρεσιών.\nΤα πανεπιστημιακά ιδρύματα δεν μπορούν να λειτουργήσουν χωρίς διοικητικό προσωπικό. Η κυβέρνηση είναι αποκλειστικά υπεύθυνη για την κατάσταση που έχει διαμορφωθεί. Είναι η πολιτική της που κλείνει τα ΑΕΙ και όχι ο δίκαιος αγώνας των διοικητικών υπαλλήλων.\nΜε κοινό μέτωπο και αγωνιστικό συντονισμό όλων των εργαζομένων στο δημόσιο και ιδιωτικό τομέα μπορούμε να νικήσουμε τους εκβιασμούς, τις απειλές και την τρομοκρατία της κυβέρνησης και των εισαγγελέων.\n*Αγωνιζόμαστε όλοι μαζί για την ανατροπή της βάρβαρης πολιτικής κυβέρνησης-Ε.Ε.-ΔΝΤ.\n*Απαιτούμε την άμεση απόσυρση του μέτρου της διαθεσιμότητας – απόλυσης.\nΤο Συντονιστικό Όργανο Συλλόγων\nΥπαλλήλων Περιφέρειας Ηπείρου\n← Eπαναλειτουργεί το Κέντρο Τεχνικού Ελέγχου Οχημάτων (Κ.Τ.Ε.Ο) Ηγουμενίτσας\nΌλα έτοιμα για την 7η Θεατρική Συνάντηση Παραμυθιάς →


Η ενδεκάδα του Ολυμπιακού για τον αγώνα με τον Άρη - Fosonline\nΚυριακή, 21 Φεβρουαρίου 2021 18:24\nΑρκετές αλλαγές έχει η ενδεκάδα του Ολυμπιακού για την αποψινή αναμέτρηση με τον Άρη, αφού την Πέμπτη υπάρχει η ρεβάνς με την Αϊντχόφεν.\nΤον Άρη υποδέχεται ο Ολυμπιακός με στόχο να επιστρέψει στις νίκες στο ελληνικό πρωτάθλημα. Η ομάδα του Πειραιά προέρχεται από τη μεγάλη νίκη επί της Αϊντχόφεν και λίγες ημέρες πριν τη ρεβάνς στην Ολλανδία φιλοξενεί την ομάδα της Θεσσαλονίκης στο "Γ. Καραϊσκάκης".\nΟι "ερυθρόλευκοι" είναι λογικό να έχουν στο μυαλό τους τη ρεβάνς με την Αϊντχόφεν. Και είναι αναμενόμενο στο αποψινό παιχνίδι με τον Άρη ο Πέδρο Μαρτίνς να έχει προχωρήσει σε αρκετές αλλαγές στην αρχική ενδεκάδα προκειμένου να δώσει ανάσες σε ποδοσφαιριστές που έπαιξαν την περασμένη Πέμπτη και προορίζονται για βασικοί την ερχόμενη Πέμπτη.\nΜε αυτό το σκεπτικό και ο Πέδρο Μαρτίνς προχώρησε σε αλλαγές στην ενδεκάδα του Ολυμπιακού για τον αγώνα με τον Άρη. Έτσι στο αποψινό ματς ο Σα θα υπερασπιστεί την εστία των Πειραιωτών. Στο δεξί άκρο της άμυνας θα ξεκινήσει ο Ανδρούτσος αντί του Λαλά που ήταν βασικός στον αγώνα με την Αϊντχόφεν. Ο Χολέμπας θα πάρει τη θέση του Ρέαμπτσιουκ στο αριστερό άκρο της άμυνας. Στα στόπερ επιστρέφει ο Σεμέδο και θα παίξει μαζί με τον Σωκράτη, αφού ο Μπα είναι τιμωρημένος.\nΣτα χαφ ο Καμαρά με τον Μπουχαλάκη είναι οι δύο ποδοσφαιριστές που βρίσκονται στην ενδεκάδα. Μασούρας και Βρουσάι ξεκινούν στα άκρα της επίθεσης με τον Φορτούνη να κινείται πίσω από τον μοναδικό προωθημένο που είναι ο Χασάν.


Ξύπνησαν μνήμες από το παρελθόν | Η ΚΑΘΗΜΕΡΙΝΗ\nΜόλις μία μέρα μετά την εκδήλωση διαδοχικών ένοπλων επιθέσεων, των πιο αιματηρών φέτος στο Ιράκ, το πολιτικό θερμόμετρο πήρε φωτιά καθώς ο πρωθυπουργός Νουρί Καμάλ αλ Μαλικί ανέθεσε τα καθήκοντα του υπουργού Αμύνης σ’ ένα μέλος του κυβερνητικού του συνασπισμού. Ο διορισμός φαίνεται ότι ήταν μια προσπάθεια του πρωθυπουργού να απαντήσει στις βιαιότητες, που ήλθαν να καταδείξουν την αδυναμία των ιρακινών δυνάμεων ασφαλείας, αν και ένας Δυτικός διπλωμάτης σχολίασε ότι ο κ. Μαλικί θα έκανε ούτως ή άλλως τον διορισμό. Με την επιλογή του, ο Μαλικί ίσως ήθελε να επιδείξει αποφασιστικότητα, ταυτόχρονα όμως έφερε στην επιφάνεια τις εσωτερικές διαφορές, που εξακολουθούν να υπονομεύουν τη δυνατότητα της κυβέρνησης να χειριστεί πολλά από τα χρόνια προβλήματα της χώρας. Μερικοί σουνίτες ηγέτες επέκριναν τον διορισμό ως ανάκληση μιας προηγούμενης πολιτικής συμφωνίας.\nΟι 42 επιθέσεις σάρωσαν ολόκληρη τη χώρα, στοχεύοντας εναντίον σουνιτών όσο και σιιτών, αμάχων και δυνάμεων ασφαλείας. Τουλάχιστον 89 άτομα σκοτώθηκαν και 300 τραυματίστηκαν. Παρότι όμως το μίσος δεν εξαπολύθηκε εναντίον μιας συγκεκριμένης ομάδας, πολλοί σουνίτες λένε τώρα ότι νιώθουν ιδιαίτερα ευάλωτοι, ειδικά μετά την ανακοίνωση της επιλογής του πρωθυπουργού για τον υπουργό Αμύνης. Παρότι ο νέος υπουργός, Σαντούν αλ Ντουλάιμι, είναι σουνίτης, δεν ήταν ψηλά στις προτιμήσεις της Ιρακίγια, του πολιτικού μπλοκ που πολλοί σουνίτες υποστηρίζουν. Υπήρξε όμως ένας από τους πρώτους σουνίτες που στήριξαν τον σιίτη κ. Μαλικί, προκειμένου να αναλάβει δεύτερη θητεία στην πρωθυπουργία.\n«Το πρόβλημα είναι ότι η κυβέρνηση δεν στέκεται στο πλευρό μας», δήλωσε ο Αχμέντ Αμπού Ρέσα, επικεφαλής του Κινήματος Αφύπνισης, που ιδρύθηκε το 2006 και έπαιξε σημαντικό ρόλο στην προσπάθεια παύσης της βίας στο Ιράκ. «Η κυβέρνηση πρέπει να περιλάβει μέλη της Αφύπνισης και να αρχίσει να τα εκπαιδεύει».\nΜία από τις επιθέσεις της Δευτέρας θορύβησε ειδικά τους σουνίτες ηγέτες, καθώς ξύπνησε μνήμες από τις χειρότερες ημέρες των εθνοτικών συγκρούσεων. Μετά το ηλιοβασίλεμα, δύο ένοπλοι εισέβαλαν σε τέμενος, φώναξαν τα ονόματα επτά ανθρώπων, οι οποίοι όπως είπαν εργάζονταν για το Κίνημα Αφύπνισης, και τους εκτέλεσαν. Οι ένοπλοι δήλωσαν ότι είναι μέλη της Αλ Κάιντα της Μεσοποταμίας.\nΑξιωματούχοι ασφαλείας στη Βαγδάτη θέλησαν να διαβεβαιώσουν το κοινό ότι όλα είναι υπό έλεγχο. Οι προσπάθειές τους, όμως, έπεσαν στο κενό.\nΣτο πλαίσιο μιας συμφωνίας του περασμένου Δεκεμβρίου, ο κ. Μαλικί είχε δεσμευτεί, προκειμένου η Ιρακίγια να συμμετάσχει στην κυβέρνησή του, να της επιτρέψει να διορίσει τον υπουργό Αμύνης και να αναθέσει στον ηγέτη της Ιγιάντ Αλάουι τη διοίκηση του εθνικού συμβουλίου στρατηγικής πολιτικής. Σύμφωνα με έναν Δυτικό διπλωμάτη, φαίνεται ότι υπήρξε συναίνεση μεταξύ των κ. Μαλικί και Αλάουι για κάποιο πρόσωπο, αλλά ο τελευταίος απέσυρε το όνομα πριν από λίγες ημέρες. Ενας από τους κορυφαίους συμβούλους του κ. Μαλικί δήλωσε ότι ο πρωθυπουργός διόρισε τελικά τον κ. Ντουλάιμι, αφού η Ιρακίγια απέτυχε να προτείνει κάποιον κατάλληλο υποψήφιο. Από την πλευρά της, η Ιρακίγια διαμαρτύρεται ότι προέβαλε πολλούς υποψηφίους, τους οποίους ο κ. Μαλικί αγνόησε.


Κατάνυξις: Λίγο πριν το θάνατο, εμπειρίες ενός ταξιτζή με την Αγία Ζώνη (εκπληκτική περιγραφή!!!)\nΛίγο πριν το θάνατο, εμπειρίες ενός ταξιτζή με την Αγία Ζώνη (εκπληκτική περιγραφή!!!)\nΠριν το 2000 θυμάμαι, είχε έρθει η μητέρα μου στο σπίτι και μου είπε:\n-Βρε αγόρι μου, εδώ λίγα τετράγωνα πιο κάτω, είναι μια οικογένεια με δυο κοριτσάκια του δημοτικού, που ζούνε μαζί με τη γιαγιά τους όλοι μαζί, αλλά όλοι μαζί περνάνε ένα δράμα, γιατί το παλικάρι αυτό που είναι στη δική σου ηλικία έχει πέσει εδώ και πολλά χρόνια στα σκληρά ναρκωτικά. Η μητέρα του είναι γνωστή μου, σε παρακαλώ, πήγαινε από εκεί να δεις τι μπορείς να κάνεις, γιατί η γυναίκα του και η μητέρα του μου είπαν πως μέρα με τη μέρα σβήνει, είναι στα τελευταία του.\n-Και τι μπορώ να κάνω εγώ, ρε μάνα, εγώ τα δικά μου άπλυτα δεν μπορώ να συμμαζέψω, θα βοηθήσω άλλον;\n-Έλα, βρε αγόρι μου, πήγαινε σε παρακαλώ, μη με στεναχωρείς.\nΤην επόμενη μέρα έκανα υπακοή, με την ευχή της μάνας μου και την ευλογία του πνευματικού μου πατρός, έκανα μια σύντομη προσευχή και είπα: «Παναγιά μου, εγώ θα πάω, αλλά μπροστά εσύ και πίσω εγώ».\nΌταν έφθασα στο σπίτι, με καλωσόρισε η μητέρα του, με αγκάλιασε, με φίλησε και με τράβηξε σε μια γωνιά κλαίγοντας για να μου πει το δικό της Γολγοθά, αλλά και το βαρύ σταυρό που σήκωνε όλη η οικογένεια εδώ και πολλά χρόνια. Θυμάμαι, καθώς μου μιλούσε και ξετύλιγε το οικογενειακό τους δράμα, πολλές φορές σήκωνε την ποδίτσα της και σκούπιζε τα ματάκια της. Είχε φάει τόσο πολύ ξύλο η καημένη όλα αυτά τα χρόνια, από το να τρέχει στις γειτονιές και στα μαγαζιά να βρει δανεικά για να εξασφαλίσει στο παιδί της τη δόση του. Αλήθεια, τι πόνος για αυτήν τη μάνα! Τι Γολγοθάς! Τι δράμα ζούνε κάποιες οικογένειες με παρόμοιες καταστάσεις! Δεν άντεξα σε τόσο πόνο, την αγκάλιασα και τη φίλησα κι εγώ και της είπα να έχει την ελπίδα της και την πίστη της στον Χριστό. Όταν πήγα στο άλλο δωμάτιο και αντίκρισα το παλικάρι της ξαπλωμένο στο κρεβάτι, η αλήθεια είναι ότι τα έχασα για λίγο, σοκαρίστηκα. Πήγα να του δώσω το χέρι μου, αλλά ούτε χειραψία μπορούσε να αλλάξει, γιατί και τα δάχτυλά του ακόμη είχαν στραβώσει, από τον καρπό τον έπιασα. Προσπάθησα να του μιλήσω, αλλά μια χανόταν και μια βρισκόταν. Με λίγη υπομονή, όμως, κάτι συζητήσαμε.\n- Αδελφέ μου, εγώ είμαι γείτονάς σου, του είπα, δε σε ξέρω βέβαια, αλλά ούτε και εσύ με ξέρεις. Μια, λοιπόν, και γνωριστήκαμε τώρα, τι λες, μπορούμε να βοηθήσουμε ο ένας τον άλλον;\n- Πώς, ρε Θανάση, μου είπε με σιγοσβησμένη φωνή, εγώ είμαι στο τελευταίο στάδιο, δεν υπάρχει επιστροφή για μένα, ούτε οι γιατροί μπορούν να κάνουν κάτι.\n- Ανθρωπίνως ναι, συμφωνούμε, αλλά μην ξεχνάς ότι υπάρχει και η χάρη του Θεού, «τα αδύνατα παρά ανθρώποις δυνατά παρά τω Θεώ εστίν» (Λουκ. 18, 27).\n- Εγώ πιστεύω στον Θεό, Θανάση, αλλά έχω πέσει στο λάκκο με τα φίδια. Έκανα πολλές προσπάθειες να αποτοξινωθώ εδώ και πολλά χρόνια αλλά όλες μάταιες. Ξέρω ότι στεναχωρώ τη μάνα μου, τη γυναίκα μου και προπαντός τα παιδιά μου, αλλά τι να κάνω, δε φταίω εγώ, είναι η στέρηση της ηρωίνης.\n- Ωραία, λοιπόν, αφού πιστεύεις πως είσαι σε ένα λάκκο με τα φίδια και καλώς πιστεύεις, άπλωσε, λοιπόν, το χέρι σου και ζήτα τη βοήθεια του Χριστού, γιατί είναι ο μόνος που μπορεί να σε βγάλει από αυτόν τον κυκεώνα.\n- Πώς; Τι πρέπει να κάνω;\nΑλλά δεν πρόλαβα να του πω γιατί και πάλι βυθίστηκε και χρειαζόταν να περιμένω κάποια λεπτά για να συνέλθει. Σ’ αυτόν το νεκρό χρόνο, θυμάμαι, έκανα προσευχή και έλεγα: «Χριστέ μου, μ’ ακούει τι του λέω, καταλαβαίνει, θυμάται; Γι’ αυτό, μόνο εσύ, Κύριε, μπορείς να βοηθήσεις και τους δυο μας και μάλιστα πρώτον εμένα, πρώτον εμένα». Σε λίγο συνήλθε, άνοιξε τα μάτια του και συζητήσαμε λίγα πράγματα όσο ήταν δυνατόν. Στο τέλος του είπα:\n- Εγώ τώρα, αδελφέ μου, θα φύγω, την επόμενη φορά που θα έρθω, εάν θέλεις, μπορώ να φέρω και έναν ιερέα μαζί μου να σου διαβάσει μια ευχή. Γιατί, πίστεψέ με, μόνο καλό θα σου κάνει.\n- Ναι, Θανάση, θα σε περιμένω, φέρε και τον παπά, δεν έχω πρόβλημα.\nΌταν βγήκα από το δωμάτιο, εκεί στο χολ, συνάντησα για πρώτη φορά τη γυναίκα του και τα παιδιά του, δύο χαριτωμένα κοριτσάκια, με πρησμένα και κατακόκκινα τα ματάκια τους που μόλις με είδαν, κατέβασαν τα κεφαλάκια τους προς τα κάτω, ίσως από ντροπή «δεν ξέρω αλλά αυτά τα κοριτσάκια τα πόνεσα και τα αγάπησα πάρα πολύ από την πρώτη στιγμή. Συζητήσαμε αρκετή ώρα με τη γυναίκα του, είπαμε πολλά και διάφορα και όλο έκλαιγε η καημένη» έφυγα ένα ράκος.\nΤη μεθεπόμενη μέρα, πήγα με κάποιον ιερέα και του διάβασε κάποιες ευχές του αγίου Βασιλείου. Δε θα ξεχάσω που τον κρατούσα από τον ώμο για να μην πέσει κάτω. Στο τέλος, του είπαμε πως το επόμενο βήμα είναι να πάει με ειλικρινή μετάνοια να εξομολογηθεί, για να μπορεί να κοινωνήσει, να πάρει τον Χριστό μέσα του για να δυναμώσει. Δόξα τω Θεώ, αδελφοί μου, το δέχθηκε με χαρά, όχι μόνο αυτός, αλλά και όλη η οικογένειά του, ακόμα και τα κοριτσάκια του ήρθαν και εξομολογήθηκαν στον παπα-Τριαντάφυλλο. Τι χαρά, για μια καινούρια αρχή. Όταν τελείωσε η εξομολόγηση, με πήρε παράμερα ο πάτερ και μου είπε:\n- Θανάση, αυτό το παλικάρι βοήθησέ το όσο μπορείς γιατί έχει μπλέξει πολύ άσχημα και δεν είναι καλά. Είναι κρίμα γιατί έχει οικογένεια. Εγώ βέβαια του έδωσα ευλογία να κοινωνήσει όποτε μπορεί.\n- Πάτερ, είναι στα τελευταία του, αλλά με τη χάρη του Θεού έχω μια σκέψη, να σου την πω.\n- Πες μου, τι είναι;\n- Την Κυριακή που μας έρχεται, λέω να πάμε να εκκλησιασθούμε οικογενειακά στο μοναστήρι του Αγίου Νικοδήμου στη Γουμένισσα. Εγώ με τη Γλυκερία και το παλικάρι με τη γυναίκα του, αλλά άσε με να πάρω μαζί μου και το φίλο μου τον Σάββα, τον παράλυτο, έτσι για να κάνει προσευχή, και τη Δευτέρα με την ευλογία σου, να πάμε λίγες μέρες και οι τρεις στο Άγιο Όρος στη μονή Βατοπαιδίου, για να προσκυνήσουμε την Τίμια Ζώνη της Παναγίας μας. Θα συνεννοηθώ εγώ με τους πατέρες.\n- Καλά, θα τα καταφέρεις;\n- Μόνος μου όχι, αλλά με τη χάρη του Θεού και τη δική σου ευλογία, ναι.\n- Κάνε ό,τι σε φωτίσει ο Θεός, εγώ πάντως σου δίνω ευλογία και με τα δυο μου χέρια.\nΌταν μετέφερα όλες αυτές τις σκέψεις στο παλικάρι και στη γυναίκα του για να δω αν συμφωνούν, το δέχτηκαν μετά χαράς και προπαντός η γυναίκα του, θυμάμαι, πρώτη φορά έκλαιγε από χαρά, ίσως γιατί μέσα της αναπτερώθηκε η χαρά της ελπίδας, αλλά του είπα λίγο αυστηρά:\n- Αδελφέ μου, σε παρακαλώ, σε ικετεύω, μέχρι την Κυριακή που είναι να πάμε στο μοναστήρι για να κοινωνήσεις και τις μέρες που θα είμαστε στο Άγιο Όρος, ούτε καν σαν σκέψη να σου περάσει να κάνεις χρήση της ηρωίνης.\n- Άκου, Θανάση, θα σου μιλήσω ειλικρινά, τώρα που εξομολογήθηκα, δεν ξέρω αλλά αισθάνθηκα κάπως όμορφα. Σου δίνω το λόγο μου, εδώ μπροστά στη γυναίκα μου, ότι δε θα κάνω χρήση ηρωίνης, αλλά θα πάρω κάτι υποκατάστατα για να μπορώ να σταθώ στα πόδια μου, γιατί αν δεν πάρω κι αυτά, θα τρίζουν τα κόκαλά μου, θα σπάσουν τα μηλίγγια μου, θα ουρλιάζω μες στο δρόμο από τον πόνο, γιατί εγώ είμαι στο τελευταίο στάδιο.\n- Τι είναι αυτά τα υποκατάστατα;\n- Είναι κάτι χάπια για να μπορώ να σταθώ στα πόδια μου.\n- Κύριε Θανάση, μη στεναχωριέστε, αυτές τις μέρες θα τον προσέχω πάρα πολύ, δε θα τον αφήσω από τα μάτια μου, σας το υπόσχομαι, μου είπε η γυναίκα του.\nΠράγματι, πρωί πρωί την Κυριακή ξεκινήσαμε και τα δυο ζευγάρια, με τον Σάββα να κάθεται μπροστά και του ζήτησα να κάνει πολλή προσευχή. Το παλικάρι, όμως, πίσω ίδρωνε και ξαναΐδρωνε, χρειάσθηκε να σταματήσουμε κάνα δυο φορές, όπως χρειάσθηκε να βγει έξω και κάποιες φορές, την ώρα της Θείας Λειτουργίας, αλλά εγώ ήμουν πάντα δίπλα του και τον παρηγορούσα. Σε λίγο ακούσθηκε η φωνή του ιερέα, «μετά φόβου Θεού, πίστεως και αγάπης προσέλθετε», τον κράτησα από το μπράτσο και μείναμε τελευταίοι. Καθώς προχωρούσαμε σιγά σιγά, έβλεπα τη μεγάλη εικόνα της Παναγίας κι έλεγα από μέσα μου: «Παναγία μου, σε παρακαλώ, βοήθησέ μας να κοινωνήσουμε, βοήθησέ μας να έρθουμε αύριο στο περιβόλι σου». Φαίνεται πως εισακούσθηκε η προσευχή και εκείνο το πρωινό στο μοναστήρι όλα πήγαν κατ’ ευχήν. Ο ηγούμενος, που κατάλαβε και είδε όλη την κατάσταση και έμαθε πως θα φεύγαμε την επόμενη μέρα για το Άγιο Όρος, γύρισε, θυμάμαι, συγκινημένος προς το παλικάρι και του είπε δυνατά: «Άγγελοι να σε συνοδεύουν». Η γυναίκα του δεν έπαψε να σκουπίζει τα ματάκια της όλη την ημέρα.\nΤην επόμενη μέρα το πρωί, πήραμε ένα ταξί και οι τρεις και φθάσαμε στο ΚΤΕΛ. Ανέβασα το παλικάρι επάνω στο λεωφορείο και το έβαλα να καθίσει στα πίσω καθίσματα, άρπαξα και τον παράλυτο στην πλάτη και τον έβαλα δίπλα του – είχα πει στον Σάββα να κάνει συνέχεια προσευχή. Μέσα στο λεωφορείο αλλά και μέσα στο καραβάκι συζητήσαμε διάφορα ωραία πράγματα. Το παλικάρι με άκουγε με προσοχή, αλλά η αλήθεια είναι ότι είχε βγάλει κουβάδες ιδρώτα. Συνέχεια σκουπιζόταν, με το ζόρι κρατιόταν στα πόδια του, ήταν η στέρηση. Όταν φθάσαμε με τη χάρη του Θεού στο μοναστήρι, το λεωφορειάκι μας άφησε έξω από τη μονή και δεν υπήρχε άνθρωπος να με βοηθήσει. Ήταν δύσκολα σ’ έναν κακοτράχαλο δρόμο να κυλιστεί το καρότσι. Θυμάμαι, με το ένα χέρι κρατούσα το παλικάρι και με το άλλο έσπρωχνα το καρότσι. Δε θα ντραπώ να σας πω πως έτρεχαν τα δάκρυά μου και παρακαλούσα από μέσα μου την Παναγιά κι έλεγα: «Μανούλα μου, πρώτον εμένα να βοηθήσεις και μετά τους αδελφούς μου γιατί εγώ είμαι πιο άρρωστος». Όταν μπήκαμε μέσα στο μοναστήρι, ήταν μεσημέρι και όλοι ησυχάζανε. Εκεί μας περίμεναν πολλές και απότομες σκάλες για να ανέβουμε επάνω. Ανέβασα πρώτα το παλικάρι και μετά ανέβασα τον παράλυτο στους ώμους γιατί δεν υπήρχε άλλη λύση και τελευταία, βέβαια, το καρότσι. Όταν βρήκαμε τον αρχοντάρη, μας υποδέχθηκε με πολλή αγάπη, γιατί είχα προειδοποιήσει τους πατέρες για όλη αυτήν την κατάσταση. Άλλωστε, εγώ με τον Σάββα είχαμε ξαναπάει στο Βατοπαίδι. Αφού, λοιπόν, τακτοποιηθήκαμε σε κάποιο δωμάτιο, ήρθε ένας άλλος μοναχός και μου λέει: «Θανάση, σε θέλει ο ηγούμενος». Πήγα αμέσως και έβαλα μετάνοια, συζητήσαμε αρκετή ώρα γύρω από την κατάσταση του παλικαριού. Ο ηγούμενος πολύ συγκινημένος ζήτησε να γράψουμε τα ονόματά μας και υποσχέθηκε πως θα έκανε σαρανταλείτουργο και μας είπε να πάμε να προσκυνήσουμε το απόγευμα τα άγια λείψανα και την Τίμια Ζώνη. Πράγματι, όταν πήγαμε στην εκκλησία να προσκυνήσουμε, ο πάτερ είπε στο παλικάρι να γονατίσει για να του βάλει την Τίμια Ζώνη πάνω από το κεφάλι του και να του διαβάσει την ευχή. Εκείνη η ώρα ήταν η πιο όμορφη ώρα, ήταν η πιο όμορφη στιγμή. Μετά έσκυψε ο παράλυτος για να δεχθεί την Τίμια Ζώνη στο κεφάλι του, αλλά μετά ο πάτερ πήρε τη Ζώνη και πήγε να φύγει. Μόλις απομακρύνθηκε τον φώναξα: «Πάτερ, σας παρακαλώ, μη μου στερήσετε αυτήν την ευλογία, γιατί εγώ είμαι πιο άρρωστος από τους αδελφούς μου. Μπορεί να είμαι υγιής στο σώμα, αλλά η ψυχή μου είναι παράλυτη». Ο πάτερ γύρισε αμέσως, με κοίταξε απορημένα στα μάτια και μου λέει:\n- Πώς σε λένε, παλικάρι μου;\n- Σκύψε, Αθανάσιε, και να ‘χεις όλη την ευλογία της Παναγίας μας.\nΌταν γονάτισα και ακούμπησε η Ζώνη της Παναγίας μας στο κεφάλι μου, ε, αυτό δε θα μπορέσω ποτέ να σας το περιγράψω, μα ποτέ, γιατί και σεις δε θα μπορέσετε να το καταλάβετε. Φύγαμε τόσο ωφελημένοι από το Άγιο Όρος, που όταν επιστρέψαμε, πήγα να βρω τον παπα-Τριαντάφυλλο για να του πω το πώς περάσαμε. Θυμάμαι που μου είχε πει: «Θανάση, μη στεναχωριέσαι, η Παναγιά θα κάνει το θαύμα της». Το παλικάρι, βέβαια, συνέχισε να εξομολογείται μαζί με όλη την οικογένειά του.\nΤώρα είμαι σίγουρος πως θέλετε να μάθετε τι απέγινε αυτό το παλικάρι, έτσι δεν είναι; Ε, λοιπόν, αυτό το παλικάρι είναι καλά, είναι πολύ καλά. Αυτός που δεν μπορούσε να ανταλλάξει ούτε μία χειραψία, που δεν μπορούσε να κρατηθεί στα πόδια του εάν δεν τον έπιανες, επέστρεψε στην παλιά σκληρή δουλειά του και μάλιστα κάνει και υπερωρίες. Επέστρεψε το χαμόγελο στην οικογένειά του, μα πολύ περισσότερο στα χαριτωμένα κοριτσάκια του που δε θα ντρέπονται τώρα πια στο σχολείο για τον πατέρα τους. Μα πολύ περισσότερο, επέστρεψε στον Χριστό μας κι αυτό, χάρη στην ευλογία της Παναγίας μας, στις παρακλήσεις των πατέρων και στην προσευχή του παραλύτου.\nΑπό το βιβλίο: «Τα δάκρυα της μετανοίας – Οι εμπειρίες ενός ταξιτζή» – Αθανάσιος Κατιγκάς\nΑναδημοσίευση από Πέμπτη, 13 Ιουλίου 2017\nΕτικέτες ΘΑΥΜΑΣΤΑ ΓΕΓΟΝΟΤΑ , ΤΙΜΙΑ ΖΩΝΗ ΤΗΣ ΠΑΝΑΓΙΑΣ


Η ΝΔ πρώτη με 26,3% στην αυτοδιοίκηση -Ο ΣΥΡΙΖΑ δεύτερος με ποσοστό 17,7% – viotianet.gr\nΗ ΝΔ πρώτη με 26,3% στην αυτοδιοίκηση -Ο ΣΥΡΙΖΑ δεύτερος με ποσοστό 17,7%\nin Ελλάδα, Επιλογές 20 Μαΐου 2014\nΠαρά τους πανηγυρισμούς του ΣΥΡΙΖΑ για μήνυμα ανατροπής που έδωσαν οι πολίτες στον πρώτο γύρο των αυτοδιοικητικών εκλογών, εντούτοις επικράτησε η ΝΔ, με μεγάλη διαφορά, η οποία αποδεικνύει μεγάλη αντοχή και έρχεται πρώτη στις αυτοδιοικητικές εκλογές της 18ης Μαίου με 26,3%.\nΟ ΣΥΡΙΖΑ, ο οποίος δεν κέρδισε καμία περιφέρεια πανελλαδικά και δεν κατόρθωσε να κερδίσει σημαντικούς πόντους σε Δήμους βρίσκεται στη δεύτερη θέση με ποσοστό 17,7%, όπως δείχνει ο πίνακας που δημοσίευσε η Public Issue.\nΕξάλλου, ο Αλέξης Τσίπρας απέφυγε να θριαμβολογήσει για τα αποτελέσματα του πρώτου γύρου και αρκέστηκε να στείλει διλημματικό μήνυμα για να μπορέσει να πετύχει την ανατροπή στον δεύτερο γύρο που συμπίπτει με την διεξαγωγή των ευρωεκλογών. «Τα καλύτερα γκολ μπαίνουν στον δεύτερο γύρο» ήταν η χαρακτηριστική αποστροφή του Αλέξη Τσίπρα, μετά την ανακοίνωση των αποτελεσμάτων στην περιφέρεια Αττικής και στην Αθήνα.\nΟι υποψήφιοι του ΠΑΣΟΚ άντεξαν\nΑξιοσημείωτη αντοχή δείχνουν και οι υποψήφιοι του ΠΑΣΟΚ, το οποίο βέθηκε χθες στην τρίτη θέση με ποσοστό 16,2%. Αυτό εξηγείται από το γεγονός ότι τα αυτοδιοικητικά στελέχη του κόμματος έχουν μεγάλη εμπειρία στα αυτοδιοικητικά και το ΠΑΣΟΚ απέφυγε να κάνει ανοιχτή καμπάνια για την υποστήριξή τους.\nΑξιοθαύμαστα είναι και τα ποσοστά του ΚΚΕ, το οποίο βρίσκεται στην τέταρτη θέση με ποσοστό 8,8%. Την τέταρτη θέση κατέχει η Χρυσή Αυγή με 8,1%. Το ακροδεξιό μόρφωμα έφερε ποσοστά-έκπληξη στην Αττική και την Αθήνα, ενώ οι επιδόσεις του στην επικράτεια δεν υπήρξαν οι αναμενόμενες από τα στελέχη και την ηγεσία της Χρυσής Αυγής.\nΚαθίζηση μπορεί να χαρακτηριστεί για τους Ανεξάρτητους Ελληνες το ποσοστό 3,2% στις αυτοδιοικητικές εκλογές, ενώ η ΔΗΜΑΡ κρατήθηκε στο 3,8% χάρη στον Γιάννη Μπουτάρη και τον Γιώργο Καμίνη, ποσοστά που δύσκολα θα επαναληφθούν στις ευρωεκλογές.\nΟ ΣΥΡΙΖΑ κέρδισε πόντους σε σχέση με τις εκλογές του 2010\nΩστόσο, αν κοιτάξει κανείς συγκριτικά τα αποτελέσματα των προηγούμενων αυτοδιοικητικών εκλογών θα διαπιστώσει υποχώρηση των ποσοστών της ΝΔ και αύξηση του ποσοστού του ΣΥΡΙΖΑ, ο οποίος ήταν τότε ένα κόμμα του 3%.\nΣτον ίδιο πίνακα φαίνεται η ραγδαία οπισθοχώρηση του ΠΑΣΟΚ σε σχέση με την προηγούμενη εκλογική αναμέτρηση σε περιφέρειες και δήμους. Το ΠΑΣΟΚ ήταν τότε πρώτο κόμμα.\nΤάση οπισθοχώρησης παρατηρείται και για το ΚΚΕ σε σχέση με τις αυτοδιοικητικές εκλογές του 2010.\nPrevious: Σάλος με τα exit poll -Ο Μιχελάκης ζητάει εξηγήσεις από τους δημοσκόπους\nNext: Το καλοκαίρι αργεί -Σε ποιες περιοχές θα βρέξει σήμερα


«Ασπίδα το ΝΑΤΟ», λέει τώρα ο Ν. Τραμπ\n13 Απριλίου 2017 - 04:08\nΑσπίδα για την διεθνή ειρήνη, χαρακτήρισε το ΝΑΤΟ ο Αμερικανός πρόεδρος Ντόναλντ Τραμπ.\nΟ Τραμπ, ο οποίος είχε προκαλέσει ανησυχίες στην Ευρώπη χαρακτηρίζοντας παρωχημένο το ΝΑΤΟ, δήλωσε ότι η Βορειοατλαντική Συμμαχία δεν είναι πλέον παρωχημένη, τονίζοντας ότι τα κράτη μέλη πρέπει να αυξήσουν τις αμυντικές τους δαπάνες.\nΑνέφερε επίσης ότι το ΝΑΤΟ προσαρμόζεται σε μια ευρύτερη επιχείρηση εναντίον του Ισλαμικού Κράτους και ότι ήρθε η ώρα να δοθεί ένα τέλος στον συριακό πόλεμο.\nΟι δηλώσεις Τραμπ έγιναν ύστερα από συνάντησή του με τον Γενικό Γραμματέα της Βορειοατλαντικής Συμαχίας Γενς Στόλτενμπεργκ.


Πέμ, 04/03/2021 - 08:48\nΡαγδαίες αναμένονται οι εξελίξεις στην πολύκροτη υπόθεση του γνωστού σκηνοθέτη Δημήτρη Λιγνάδη, καθώς νέες καταγγελίες και μαρτυρίες βλέπουν το φως της δημοσιότητας, την που ο συνήγορος του κατηγορουμένου, Αλέξης Κούγιας, ζητά αναβολή στις ανακριτικές πράξεις που αφορούν σε κατ’ οίκον έρευνα, έρευνα της μοτοσικλέτας και έρευνα του αυτοκινήτου του γνωστού ηθοποιού και σκηνοθέτη. Η έρευνα που διατάχθηκε ολοκληρώθηκε το απόγευμα της Τετάρτης.\nΣτο "μικροσκόπιο" ηλεκτρονικοί υπολογιστές\nΣύμφωνα ελλαδικά ΜΜΕ, η έρευνα που έγινε στο σπίτι, στο αυτοκίνητο και στη μοτοσυκλέτα του ηθοποιού - σκηνοθέτη, διήρκεσε δύο ώρες με τους αστυνομικούς να επικεντρώνονται στους ηλεκτρονικούς υπολογιστές.\nΑπό την πλευρά του ο δικηγόρος του Δημήτρη Λιγνάδη, Αλέξης Κούγιας, αντέδρασε στην έρευνα, καθώς όπως είπε, έλαβε τέσσερις κλήσεις στις οποίες του ζητούσαν να είναι παρών στο σπίτι, κάτι που δεν μπορούσε να γίνει. Τα αποτελέσματα της έρευνας των αστυνομικών, αφού προηγουμένως γίνει εκτενής έλεγχος των ψηφιακών αρχείων του και του περιεχομένου του κινητού του τηλεφώνου, θα παραδοθούν με μορφή πορίσματος - πραγματογνωμοσύνης στην 19η ανακρίτρια.\nΣεισμός Ελασσόνας: Σκηνές κι εξοπλισμός για τους κατοίκους περιοχών που πλήγηκαν\nΟι μετασεισμοί, οι ζημιές και οι εκτιμήσεις των σεισμολόγων\nΟι απειλές στο παρελθόν, η ενέδρα θανάτου και οι έρευνες στη σκηνή του εγκλήματος


Μουντομπάσκετ κουίζ: Ποιος παίκτης της εθνικής ομάδας μπάσκετ είσαι; | ΜΟΥΝΤΟΜΠΑΣΚΕΤ | iefimerida.gr\nΤΟ ΚΟΥΙΖ ΘΑ ΣΟΥ ΔΕΙΞΕΙ!\nΜουντομπάσκετ κουίζ: Ποιος παίκτης της εθνικής ομάδας μπάσκετ είσαι;\nΠοιος παίκτης της Εθνικής ομάδας μπάσκετ είσαι;\nΤο Μουντομπάσκετ 2019 βρίσκεται σε εξέλιξη, με τους Έλληνες παίκτες να βρίσκονται στην Κίνα και να δίνουν τον καλύτερό τους εαυτό για πρόκριση στην επόμενη φάση!\nΌλοι όσοι είναι φίλοι του Μπάσκετ και της Εθνικής ειδικότερα έχουν φανταστεί τον εαυτό τους έστω μια φορά, να παίρνει μέρος σε μια μεγάλη διοργάνωση! Σίγουρα θα το έχεις κάνει κι εσύ, είτε παλιότερα, είτε τώρα! Αντετοκούνμπο, Μπουρούσης, Πρίντεζης, Σλούκας, Καλάθης... Θες να μάθεις ποιος παίκτης της Εθνικής θα ήσουν, αν σε είχε επιλέξει ο Θανάσης Σκουρτόπουλος. Κάνε το κουίζ του iefimerida.gr, απαντώντας στις ερωτήσεις που ακολουθούν, και θα διαπιστώσεις ότι είσαι ο…\nΑν αγωνιζόσουν στην Εθνική Ελλάδος, ποιος από τους διεθνείς θα ήσουν; Ανακάλυψέ το, απαντώντας στο κουίζ του Iefimerida.gr